CELEX: 32022D0512
Language: da
Date: 2022-03-23 00:00:00
Title: Den Udenrigs- og Sikkerhedspolitiske Komités afgørelse (FUSP) 2022/512 af 23. marts 2022 om bekræftelse af godkendelsen af Den Europæiske Unions militæroperation i Middelhavsområdet (EUNAVFOR MED IRINI) (EUNAVFOR MED IRINI/1/2022)

31.3.2022   
               
               
                  DA
               
               
                  Den Europæiske Unions Tidende
               
               
                  L 103/11
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/512
         af 23. marts 2022
         om bekræftelse af godkendelsen af Den Europæiske Unions militæroperation i Middelhavsområdet (EUNAVFOR MED IRINI) (EUNAVFOR MED IRINI/1/2022)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets afgørelse (FUSP) 2020/472 af 31. marts 2020 om Den Europæiske Unions militæroperation i Middelhavsområdet (EUNAVFOR MED IRINI) (1), særlig artikel 8, stk. 3, og
         ud fra følgende betragtninger:
         
                     (1)
                  
                  
                     Den 31. marts 2020 vedtog Rådet afgørelse (FUSP) 2020/472, der indførte og iværksatte Den Europæiske Unions militæroperation i Middelhavsområdet (EUNAVFOR MED IRINI) for perioden indtil den 31. marts 2021.
                  
               
                     (2)
                  
                  
                     I henhold til artikel 8, stk. 3, i afgørelse (FUSP) 2020/472 skal godkendelsen af operationen, uanset denne periode, bekræftes hver fjerde måned, og Den Udenrigs- og Sikkerhedspolitiske Komité skal forlænge operationen, medmindre udsendelsen af operationens maritime aktiver har en tiltrækningskraft på migrationen, på grundlag af dokumenterede beviser indsamlet i overensstemmelse med de kriterier, der er fastsat i operationsplanen.
                  
               
                     (3)
                  
                  
                     Den 26. marts 2021 vedtog Rådet afgørelse (FUSP) 2021/542 (2), som forlængede operationen indtil den 31. marts 2023 efter samme procedure for bekræftelse.
                  
               
                     (4)
                  
                  
                     Den øverstbefalende for operationen aflagde månedlige pullfaktorrapporter.
                  
               
                     (5)
                  
                  
                     Godkendelsen af operationen bør bekræftes for den syvende firemåneders delperiode af mandatet, og operationen bør forlænges i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Godkendelsen af EUNAVFOR MED IRINI bekræftes herved, og operationen forlænges fra den 1. april 2022 til den 31. juli 2022.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 23. marts 2022.
            
               
                  På Den Udenrigs- og Sikkerhedspolitiske Komités vegne
               
               D. PRONK
               
                  Formand
               
            
         
         
            (1)  EUT L 101 af 1.4.2020, s. 4.
         
            (2)  Rådets afgørelse (FUSP) 2021/542 af 26. marts 2021 om ændring af afgørelse (FUSP) 2020/472 om Den Europæiske Unions militæroperation i Middelhavsområdet (EUNAVFOR MED IRINI) (EUT L 108 af 29.3.2021, s. 57).